Kanada (ang., fr.: Canada) – państwo pouožōne we Americe Pōunocnyj, rozćōngajōnce sie ôd Ôceanu Atlantyckigo na wschodzie do Ôceanu Spokojnygo na zachodzie a Ôceanu Arktyčnygo na pōunocy. Na pouedniu a pōunocnym zachodzie graničy ze Stanōma Zjydnočōnymi. Drōge państwo świata pod wzglyndym powieřchni (po Rusyji) a 36. pod wzglyndym ludności. Kanada je čuōnkym ONZ, NAFTA, Wspōlnoty Narodōw, Frankofōnije, NATO, G8, APEC. Uobšar ôbecnyj Kanady zamieškiwouy ôd tysiyncy lot ludy tubylče (plymiōna Indjanerōw a Inuitōw). Rozpočynte pod kōniec XV w. brytyjske a francuske ekspedycyje zbadouy couke atlantycke wybřeže Kanady, co spowodowouo stopniowe jeich zasiedlyniy bez brytyjskych a francuskych ôbywateli. We 1867 r. štyry kolōnije wlazujōnce we skuod Brytyjskij Ameriki Pōunocnyj uchwoliuy Kōnfederacyjo Kanady a powououy do žycio nowe państwo - Kanada. Stopniowy proces ōniyzaležnianio sie ôd Wielgij Brytańji ôsiōgnōu pōnkt kulminacyjny we 1982 r., kej uchwalōno nowo "Kōnstytucyjo Kanady" (ang. "Canada Act 1982"), co zerwouo ôstatniy wiyńzi zaležności ôd parlamyntu brytyjskigo. Kanada do dzisiej pozostowo mōnarchjōm kōnstytucyjnōm. Karol III kej gowōm państwa a utřimuje dymakracyjo parlamyntarno. Kej federacyjo zuožōno s dziesiyńciu prowincyji a třech terytoriōw, Kanada pozostowo krajym dwujynzyčnym i wielokulturowym, we kerym na poźōmie federalnym ôbowiōnzujōm dwie godki ôficjalne: angelsko a francusko (w jejich kanadyjskych ôdmianach). Kanada je państwym upřymysuowiōnym a zaawansowanym techničniy, ô zrōžnicowanyj gospodarce we znočnym stopniu uzaležńōnyj ôd wasnych bōgactw naturalnych a wymiany handlowyj - zwašča ze Stanōma Zjydnočōnymi, s kerymi Kanada posiado trwoue a zuožōne zwiōnzki.